2. נייר וחומרי הדפסה

2.1. מפרטי נייר

מגש מזין מסמכים אוטומטי | סוג חומר הדפסה | רגיל
גודל חומר הדפסה | A4, ‏A5, ‏JIS B5, ‏IS0 B5, ‏A6, ‏Letter, ‏Legal, ‏Executive, ‏Folio, ‏Oficio, ‏Statement, ‏Big 16K, ‏Big 32K, ‏16K, ‏32K, ‏B6 custom וכו'.
משקל חומר הדפסה | 60~105 גר'/מ"ר
קיבולת מרבית של המגש | 250 דפים, נייר 80 גר'/מ"ר
מגש מזין מסמכים ידני | סוג חומר הדפסה | רגיל, נייר מיוחד (שקף, כרטיס בריסטול, מדבקה, מעטפה, עבה וכדומה).
משקל חומר הדפסה | 60~200 גר'/מ"ר
קיבולת מרבית של המגש | גיליון אחד

| הערה: | • מומלץ להשתמש בנייר A4 סטנדרטי (80 גר'/מ"ר). • שימוש רב בנייר מיוחד עלול לפגוע במשך חיי השירות של המדפסת. • חומר ההדפסה שאינו עומד בתקן שנקבע במדריך למשתמש זה עלול להוביל לאיכות הדפסה ירודה, לסיכון מוגבר לתקיעות ולבלאי מואץ של המדפסת. • תכונות כגון משקל, הרכב, מרקם ולחות מהוות גורמים חשובים המשפיעים על ביצועי המדפסת ואיכות הפלט.

• נא לשים לב לגורמים הבאים בעת בחירת חומרי הדפסה:

1. אפקט ההדפסה הרצוי: על חומר ההדפסה הנבחר לעמוד בדרישות מטלות ההדפסה.

2. חלקות המשטח: החלקות של חומר ההדפסה עשויה להשפיע על חדות תוצאת ההדפסה.

3. חלק מחומרי ההדפסה עשויים לעמוד בכל הסטנדרטים לשימוש הנכללים במדריך זה, אך עדיין אינם מספקים את אפקט ההדפסה הרצוי. הדבר עשוי לנבוע מהפעלה לא נכונה, טמפרטורה ולחות לא מתאימה או גורמים אחרים שמעבר לשליטתה של Pantum. לפני רכישת כמויות גדולות של חומרי הדפסה, נא לוודא שחומר ההדפסה עומד במפרטים המוצגים במדריך למשתמש זה.

4. השימוש בחומרי הדפסה שאינו עומד במפרטים אלו עלול לגרום לנזק למדפסת.

2.2. נייר מיוחד

המדפסת תומכת בשימוש בנייר מיוחד להדפסה. נייר מיוחד כולל: מדבקות, מעטפות, שקפים, נייר עבה וכדומה.

| הערה: | • בעת שימוש בנייר או בחומר הדפסה מיוחד, נא להקפיד לבחור את סוג וגודל חומר ההדפסה המתאים בהגדרות המדפסת לקבלת אפקט ההדפסה הטוב ביותר.

| נא לשים לב להמלצות הבאות:

סוגי חומרי הדפסה | שיטות נכונות | שיטות לא נכונות
מדבקה | נא להשתמש במדבקות ללא נייר חשוף בלבד. יש לשים את המדבקות כשהן שטוחות בעת השימוש. השתמשו אך ורק בגיליונות מדבקות מלאים. לא ניתן להבטיח שכל המדבקות בשוק יתאימו לדרישות. | שימוש במדבקות מקומטות, בולטות או פגומות.
מעטפה | יש לטעון את המעטפות באופן אחיד. | שימוש במעטפות מקומטות, חתוכות, דבוקות או פגומות. שימוש במדבקות עם סיכות, לחצניות, חלונות או ציפוי פנימי. שימוש במדבקות או חומרים סינתטיים אחרים.
שקף | נא להשתמש אך ורק בשקפים המאושרים לשימוש עם מדפסות לייזר. שקפים שהוצאו מהמדפסת יונחו על גבי משטח שטוח. | שימוש בחומרי הדפסה שקופים שאינם מתאימים למדפסות לייזר.
נייר עבה | נא להשתמש בנייר עבה אך ורק אם אושר לשימוש במדפסות לייזר ושעומד במפרטי המשקל של מדפסת זו. | שימוש בנייר שמשקלו עולה על המפרט לחומרי ההדפסה המומלצים למדפסת זו, אלא אם כן הנייר אושר לשימוש במדפסת זו.

2.3. טעינת נייר

2.3.1. טעינת נייר במגש מזין המסמכים האוטומטי

1. הוציאו את מגש מזין המסמכים האוטומטי מהמדפסת.

2. התאימו את מובילי אורך ורוחב הנייר במגש מזין המסמכים האוטומטי לחריץ גודל הנייר הרצוי כך שיתאים לאורך ורוחב הנייר.

| הערה: | • נא לא ללחוץ יותר מידי על "מוביל אורך הנייר" ו"מוביל רוחב הנייר" שכן הדבר עלול לעוות בקלות את הנייר.

3. לפני טעינת הנייר, נא לאוורר את ערימת הניירות למניעת תקיעות נייר או שגיאות הזנה, ואז לטעון את הנייר במגש הניירות כשהצד להדפסה פונה כלפי מטה. מגש מזין המסמכים האוטומטי יכול להכיל עד 250 דפים, 80 גר'/מ"ר.

4. הרימו את מגש הפלט למניעת גלישת ונפילת הנייר המודפס.

| הערה: | • מומלץ להרים את מגש הפלט למניעת החלקת ונפילת הנייר לאחר ההדפסה. אם בחרתם שלא להרים את מגש הפלט, מומלץ להוציא מייד את הנייר המודפס הנפלט מהמדפסת. • אם כמות הנייר במגש הניירות הסטנדרטי עולה בכל עת על 250 דפים ( 80 גר'/מ"ר), הנייר עלול להיתקע או שלא יוזן כהלכה.

• בהדפסה חד-צדדית, נא לוודא שהצד להדפסה (הצד הריק) פונה כלפי מטה.

2.3.2. טעינת נייר במגש מזין המסמכים הידני

1. הרימו את מגש הפלט למניעת גלישת ונפילת הנייר המודפס, או הוציאו מיד את המסמך המודפס לאחר שההדפסה הסתיימה.

2. פתחו את מגש מזין המסמכים הידני.

3. הזיזו את מובילי הנייר בתוך מגש מזין המסמכים הידני כך שיתאימו לגודל של שני צידי הנייר. אל תפעילו כוח רב מידי שכן הדבר עלול לגרום לתקיעת נייר או להדפסה נוטה הצידה.

4. שימו את חומר ההדפסה, כגון מעטפה או שקף בתוך מגש מזין המסמכים הידני בשתי הידיים עד שהקצה הקדמי של המעטפה או השקף בא במגע עם גלגל ההזנה.

| הערה: | • בעת טעינת נייר במגש מזין המסמכים הידני, המדפסת תפעיל אוטומטית את מצב ההזנה הידנית. • נא לטעון חומר הדפסה אחד בלבד במגש מזין המסמכים הידני בכל עת ולטעון חומר הדפסה נוסף לאחר שההדפסה הסתיימה. • טענו את חומר ההדפסה במגש מזין המסמכים הידני כשהוא פונה כלפי מעלה. בעת הטעינה, על הקצה העליון של הנייר להיכנס למגש מזין המסמכים הידני קודם.

• בעת שימוש בנייר מודפס, נא לשים את הצד להדפסה (הצד הריק) כשהוא פונה כלפי מעלה.

5. לאחר שהדף המודפס יצא מהמדפסת, טענו גיליון נייר נוסף על פי השלבים המתוארים לעיל כדי להמשיך בהדפסה. אם תטענו את חומר הדפסה לאט מידי, תקבלו התראה לכך שמגש מזין המסמכים ריק ותצטרכו ללחוץ על לוח הבקרה כדי להמשיך בהדפסה. אם תטענו נייר מהר מידי, הנייר ייגרר לתוך המדפסת וקרוב לוודאי שיגרום לתקיעת נייר.

| הערה: | • לאחר ההדפסה, נא להוציא מיד את הנייר, המעטפות והשקפים. הצטברות של נייר או מעטפות עלולה לגרום לתקיעת נייר או להסתלסלות הנייר.

2.4. שטח שאינו ניתן להדפסה

האזור המוצלל מעיד על שטח שאינו ניתן להדפסה.

שימוש | גודל נייר | שוליים עליונים ותחתונים (A) | שוליים שמאליים וימניים (B)
הדפסה | A4 | 4.2 מ"מ | 4.2 מ"מ
Letter | 4.2 מ"מ | 4.2 מ"מ

הגדרת השוליים שלעיל מתייחסת ל-PCL6 בלבד.

2.5. עקרונות השימוש בנייר ובטקסטים

• נייר או טקסט עם מרקם גס, קעור או קמור, כתמי שמן או מבריק מאוד יספק ביצועי הדפסה גרועים.

• נא לוודא שאין אבק, מוך וכדומה על הנייר.

• יש לשים את הנייר על גבי משטח שטוח ולאחסנו במקום קריר ויבש.