8. אבחון ותיקון תקלות

נא לקרוא סעיף זה היטב. המידע יכול לסייע לכם לפתור בעיות נפוצות בתהליך ההדפסה. אם הבעיות נותרות בעינן, נא לפנות אל מרכזי השירות לאחר מכירה של Pantum.

לפני טיפול בבעיות נפוצות, נא לבדוק כי:

• הכבל החשמלי מחובר נכון והמדפסת מופעלת.

• כל החלקים המגנים הוסרו.

• מחסנית הטונר מותקנת כהלכה.

• סל הפלט סגור לחלוטין.

• הנייר הוטען נכון במגש הניירות.

• כבל הממשק בין המדפסת למחשב מחובר נכון.

• מנהל התקן המדפסת הנכון נבחר והותקן כהלכה.

• תצורת יציאת המחשב מוגדרת כהלכה ומחוברת ליציאת המדפסת המתאימה.

8.1. שחרור תקיעות נייר

| הערה: | • הוציאו את הנייר התקוע על פי השלבים הבאים, סגרו את המכסה הקדמי וסדרו את הנייר במגש, ואז המדפסת תחדש אוטומטית את ההדפסה. אם המדפסת אינה מתחילה להדפיס באופן אוטומטי, נא ללחוץ על הלחצן על לוח הבקרה. • אם המדפסת עדיין אינה מתחילה להדפיס, בדקו שכל הנייר התקוע בתוך המדפסת הוצא.

• Iאם אינכם יכולים להוציא את הנייר התקוע בעצמכם, נא לפנות אל מרכז התיקונים המקומי המורשה של Pantum או לשלוח את המדפסת למרכז השירות המורשה של Pantum הקרוב אליכם ביותר לצורך תיקון.

8.1.1. תקיעת נייר במגש הניירות

1. פתחו את מגש הניירות.

2. משכו בעדינות את הנייר התקוע ישר החוצה.

3. לאחר הוצאת הנייר התקוע, טענו מחדש את מגש הניירות לתוך המדפסת וחדשו את ההדפסה על ידי לחיצה על הלחצן שבלוח.

8.1.2. תקיעת נייר במגש מזין המסמכים הידני

1. משכו בעדינות את הנייר התקוע החוצה.

2. לאחר טעינה מחדש של הנייר בתוך המגש, תוכלו לחדש את ההדפסה על ידי לחיצה על הלחצן שבלוח.

8.1.3. תקיעת נייר פנימית

| הערה: | • נא לא לגעת בשטח המוצלל למניעת כוויות בעת הוצאת נייר תקוע בתוך המדפסת ונייר תקוע ביחידת הקיבוע.

1. פתחו את המכסה הקדמי.

2. הוציאו את מחסנית הטונר בקו ישר. (למניעת חשיפת מחסנית הטונר שתפגע באיכות ההדפסה, עטפו את מחסנית הטונר בשקית פלסטיק שחורה או כסו אותה בנייר).

3. משכו בעדינות את הנייר התקוע ישר החוצה.

4. לאחר הוצאת הנייר התקוע, השיבו את מחסנית הטונר וסגרו את המכסה הקדמי, ואז המדפסת תחדש את פעולת ההדפסה באופן אוטומטי.

8.1.4. תקיעת נייר ביחידת הקיבוע

1. פתחו את המכסה האחורי.

2. פתחו את דלת יחידת הקיבוע באמצעות הידיות משני הצדדים.

3. משכו בעדינות את הנייר התקוע החוצה.

4. הוציאו את הנייר התקוע וסגרו את דלת יחידת הקיבוע והמכסה האחורי, ואז המדפסת תחדש את פעולת ההדפסה באופן אוטומטי.

8.1.5. תקיעת נייר ביחידת ההדפסה הדו-צדדית

1. הוציאו את יחידת ההדפסה הדו-צדדית מצדה האחורי של המדפסת.

2. הוציאו את הנייר התקוע מיחידת ההדפסה הדו-צדדית.

3. אם הנייר אינו יוצא לאורך יחידת ההדפסה הדו-צדדית, פתחו את מגש הניירות והוציאו את הנייר התקוע ישר מלמטה.

4. לאחר הוצאת הנייר התקוע, השיבו את יחידת ההדפסה הדו-צדדית למדפסת, בדקו את שאר חלקי המדפסת, וודאו שאין נייר תקוע וסגרו את המכסה הקדמי. אז המדפסת תחדש את פעולת ההדפסה באופן אוטומטי.

8.2. כשל תוכנה

בעיה | פתרון
מנהל התקן המדפסת PCL של סדרת Pantum P3000 לא נמצא בתיקיות המדפסת והפקס. | התקינו מחדש את מנהל התקן המדפסת. ודאו כי כבל ממשק USB והכבל החשמלי מחוברים כהלכה.
המדפסת במצב Ready אך אינה מבצעת כל עבודת הדפסה. | אם הכשל נותר בעינו לאחר הפעלה מחדש של המדפסת, נא להתקין מחדש את מנהל התקן המדפסת. ודאו כי כבל ממשק USB וכבל הרשת מחוברים כהלכה.
כשל בהתקנת מנהל ההתקן | בדקו האם תוכנת ההדפסה ברקע מופעלת. בדקו את אספקת החשמל והחיבור של המדפסת.
מנהל ההתקן אינו ניתן לשימוש אם כתובת IP של המדפסת שונתה | שנו את כתובת יציאת IP של מנהל התקן המדפסת. אם השיטה לעיל אינה פועלת, נא להתקין מחדש את מנהל התקן המדפסת. מומלץ להגדיר כתובת IP קבועה למדפסת הרשת. ברשת DHCP, מומלץ לקשר את כתובת IP לכתובת MAC של המדפסת.

8.3. אבחון ותיקון תקלות נפוצות

8.3.1. בעיות נפוצות

בעיה | גורם | פתרון
בעיות מדפסת
המדפסת אינה פועלת. | הכבל בין המחשב למדפסת אינו מחובר כהלכה. שגיאה בציון יציאת המדפסת. המדפסת אינה מקוונת והאפשרות Use Printer Offline מסומנת. המדפסת לא התאוששה משגיאה פנימית, כגון תקיעת נייר, אין נייר וכדומה. | נתקו וחברו מחדש את כבל המדפסת. בדקו את הגדרות המדפסת ב-Windows כדי לוודא שעבודת ההדפסה נשלחה ליציאה הנכונה. אם למחשב יותר מיציאה אחת, וודאו כי המדפסת מחוברת ליציאה הנכונה. ודאו כי המדפסת במצב המקוון הרגיל.
בעיות נייר
כשל הזנת נייר | חומר ההדפסה הוטען לא נכון. חומר ההדפסה מחוץ לטווח חומר ההדפסה הנתמך. גלגל הזנת הנייר מלוכלך. | נא לטעון כהלכה את חומר ההדפסה. אם אתם משתמשים בחומר הדפסה מיוחד, נא להדפיס עם מגש מזין המסמכים הידני. נא להשתמש בחומר ההדפסה בטווח המפרט. נקו את גלגל הזנת הנייר.
תקיעות נייר | יש יותר מדי נייר במגש הניירות. חומר ההדפסה מחוץ לטווח חומר ההדפסה הנתמך. יש גוף זר בנתיב הנייר. גלגל הזנת הנייר מלוכלך. כשל של חלקים פנימיים. | הוציאו את הנייר העודף מהמגש. אם אתם מדפיסים על חומר הדפסה מיוחד, נא להשתמש במגש מזין המסמכים הידני. ודאו שאתם משתמשים בנייר העומד במפרטים. אם אתם מדפיסים על חומר הדפסה מיוחד, נא להשתמש במגש מזין המסמכים הידני. נקו את נתיב הנייר. נקו את גלגל הזנת הנייר.
הזנה להדפסת מסמך המכיל עמודים רבים | עודף חשמל סטאטי על חומר ההדפסה. חומר ההדפסה לח ודביק. כשל של חלקים פנימיים. | הפרידו את חומר ההדפסה למניעת חשמל סטאטי. רצוי להשתמש בחומרי ההדפסה המומלצים. הפרידו את חומר ההדפסה או השתמשו בחומר הדפסה יבש ואיכותי יותר.

| הערה: | • אם הבעיה נותרת בעינה, נא לפנות אל שירות הלקוחות של Pantum.

8.3.2. פגמים בתמונה

בעיה | גורם | פתרון
התדפיס לבנבן או בהיר | • הטונר אזל. • חומר ההדפסה אינו עומד במפרטי השימוש, כגון חומר הדפסה לח או גס מדי. • הרזולוציה המוגדרת בתוכנית ההדפסה נמוכה מדי. • מחסנית הטונר פגומה. | • נא להשתמש בחומר ההדפסה המתאים בטווח המפרט. • הגדירו את רזולוציית ההדפסה בתוכנית ההדפסה.
כתמי טונר | • מחסנית הטונר מלוכלכת או דולפת טונר. • מחסנית הטונר פגומה. • חומר ההדפסה אינו עומד במפרטי השימוש, כגון חומר הדפסה לח או גס מדי או שנעשה בו שימוש קודם. • נתיב הנייר מלוכלך. | • נא להשתמש בחומר ההדפסה בטווח המפרט. • נקו את נתיב הנייר.
כתמים לבנים | • חומר ההדפסה אינו עומד במפרטי השימוש, כגון חומר הדפסה לח או גס מדי. • נתיב הנייר מלוכלך. • החלק הפנימי של מחסנית הטונר פגום. • מראת הלייזר בתוך המדפסת מלוכלכת. | • נא להשתמש בחומר ההדפסה בטווח המפרט. • נקו את נתיב הנייר. • נקו את מראת הלייזר.
הטונר יורד | • חומר ההדפסה אינו עומד במפרטי השימוש, כגון חומר הדפסה לח או גס מדי. • החלק הפנימי של המדפסת מלוכלך. • מחסנית הטונר פגומה. • החלקים בתוך המדפסת פגומים. | • נא להשתמש בחומר ההדפסה בטווח המפרט. אם אתם משתמשים בחומר הדפסה מיוחד, נא להדפיס עם מגש מזין המסמכים הידני. • נקו את צדה הפנימי של המדפסת.
פסים שחורים אנכיים | • מחסנית הטונר מלוכלכת. • החלקים בתוך מחסנית הטונר פגומים. • מראת הלייזר בתוך המדפסת מלוכלכת. • נתיב הנייר מלוכלך. | • נקו את מראת הלייזר בחלקה האחורי של המדפסת. • נקו את נתיב הנייר בצדה האחורי של המדפסת.
רקע שחור (רקע אפור) | • חומר ההדפסה אינו עומד במפרטי השימוש, כגון חומר הדפסה לח או גס מדי. • מחסנית הטונר מלוכלכת. • החלקים בתוך מחסנית הטונר פגומים. • נתיב הנייר מלוכלך. • מתח ההעברה בתוך המדפסת חריג. | • נא להשתמש בחומר ההדפסה בטווח המפרט. • נקו את נתיב הנייר בתוך המדפסת.
מופיעים סימנים מחזוריים | • מחסנית הטונר מלוכלכת. • החלקים בתוך מחסנית הטונר פגומים. • יחידת הקיבוע פגומה. | • נקו או החליפו את מחסנית הטונר. • נא לפנות אל שירות הלקוחות של Pantum לתיקון והחלפת יחידת הקיבוע.
דפים עם הדפסה נטויה | • חומר ההדפסה הוטען לא נכון. • נתיב הנייר של המדפסת מלוכלך. | • ודאו כי חומר ההדפסה הוטען נכון. • נקו את נתיב הנייר בתוך המדפסת.
נייר מקומט | • חומר ההדפסה הוטען לא נכון. • חומר ההדפסה אינו עומד במפרטי השימוש. • נתיב הנייר של המדפסת מלוכלך. • יחידת הקיבוע של המדפסת פגומה. | • ודאו כי חומר ההדפסה הוטען נכון. • נא להשתמש בחומר ההדפסה בטווח המפרט. • נקו את נתיב הנייר בתוך המדפסת.
צדו האחורי של התדפיס מלוכלך | • מחסנית הטונר מלוכלכת. • גלגל ההעברה בתוך המדפסת מלוכלך. • מתח ההעברה בתוך המדפסת חריג. | • נקו או החליפו את מחסנית הטונר. • נקו את חלקי ההעברה הפנימיים של המדפסת.
דף שלם שחור | • מחסנית הטונר אינה מותקנת כהלכה. • החלק הפנימי של מחסנית הטונר פגום. • מתח חריג בתוך המדפסת; מחסנית הטונר אינה טעונה. | • ודאו כי מחסנית הטונר הותקנה כהלכה.
הטונר אינו נצמד לנייר | • חומר ההדפסה אינו עומד במפרטי השימוש, כגון חומר הדפסה לח או גס מדי. • החלק הפנימי של המדפסת מלוכלך. • מחסנית הטונר פגומה. • החלקים בתוך המדפסת פגומים. | • נא להשתמש בחומר ההדפסה בטווח המפרט. אם אתם משתמשים בחומר הדפסה מיוחד, נא להדפיס עם מגש מזין המסמכים הידני. • נקו את צדה הפנימי של המדפסת.
פסים אופקיים | • מחסנית הטונר אינה מותקנת כהלכה. • ייתכן כי מחסנית הטונר פגומה. • החלקים בתוך המדפסת פגומים. | • ודאו כי מחסנית הטונר הותקנה כהלכה.

| הערה: | • ניתן לפתור את הבעיות המתוארות לעיל על ידי ניקוי או החלפת מחסנית הטונר. אם הבעיה נותרת בעינה, נא לפנות אל שירות הלקוחות של Pantum.